Volkswagen ID.6

Volkswagen ID.6 on Volkswagenin vuodesta 2021 lähtien Kiinan markkinoille valmistama crossover-tyyppinen sähköautomalli. Autosta valmistetaan kahta toisistaan hieman ulkonäöltään eroavaa versiota. Volkswagenin ja FAW:n yhteisyrityksen valmistaman mallin nimi on ID.6 Crozz, SAIC-Volkswagenin malli on puolestaan ID.6 X. 

ID.6 esiteltiin Shanghain autonäyttelyssä huhtikuussa 2021. Se perustuu samalle MEB-pohjalevylle kuin esimerkiksi pienemmät Volkswagen ID.3- ja ID.4-mallit. Istuimet on jaettu kolmeen riviin ja istumapaikkoja on kuusi tai seitsemän versiosta riippuen. 

Takavetoinen malliversio on saatavana joko 177- tai 201-hevosvoimaisella moottorilla. Nelivetoisessa mallissa on kaksi sähkömoottoria, joiden yhteisteho on 302 hevosvoimaa.

Lähteet

Aiheesta muualla 

ID.6
Sähköautot
J-segmentin autot
2020-luvun autot